《新吾同年手写昌谷集，并摹其小像于简端，谨缀其中语以为之赞》
清代·陈熙治

水为佩，风为裳，徘徊白凤随君王。剑光照空天自碧，芙蓉凝红王秋色，天遣裁诗花作骨。

长歌破衣襟，短歌断白发，元气茫茫收不王。鸢肩公子二十馀，碧峰海面藏灵书。

短策齐裁如梵夹，漏吹水咽玉蟾蜍。欲说春心无所似，忆君清泪如铅水。

纱帷昼暖墨花香，莫忘作歌人姓李。

作者简介：字子服，一字翔翰。同治庚午举人，内阁中书协办侍读。著有燕侨斋偶存稿。邑志传文苑。